open-index/open-wikipedia-markdown huggingface dataset:
Gruppenführer

***Gruppenführer**  (D*uits vir n vroeëre paramilitêre rang in die Naziparty. Die term beteken "groepleier" en was oorspronklik die gelyke van 'n generaal.
Joe Seremane

**Wetshotsile Joseph Seremane** (gebore 26 Augustus 1938) is 'n Suid-Afrikaanse politikus en voormalige federale voorsitter van die land se voormalige hoofopposisieparty, die Demokratiese Alliansie (DA).

Seremane het sy loopbaan as onderwyser in Bekkersdal aan die Wesrand begin, totdat hy as gevolg van sy betrokkenheid by politiek verbied is om onderwys te gee. Hy was 'n politieke gevangene op Robbeneiland van 1963 tot 1969 totdat hy deur die Apartheidregering na die Bophuthatswana-tuisland verban is. Hy is weer sonder verhoor aangehou van 1976 tot 1978 en verskeie kere tussen 1982 en 1984.

Seremane het Burgerlike Organisasies (Civics) in voorspraak en later in mediasie en konflikbeslegging gedien. Hy was Direkteur van Geregtigheid en Versoening van die Suid-Afrikaanse Raad van Kerke en Hoofgrondeisekommissaris na volle demokrasie in 1994 in Suid-Afrika gevestig is.

In 1994 het hy by die Demokratiese Party (DP), die voorganger van die DA, aangesluit en is in 1998 tot parlementslid verkies. In Maart 2000 is hy tot federale voorsitter van die DP verkies waarna hy vervolgens stigtersvoorsitter van die DA geword het.

Seremenae was aanvanklik 'n lid van die Pan Africanist Congress (PAC), 'n swartbewussynsorganisasie wat van die ANC af weggebreek het. Hy verwerp egter nou rassepolitiek en word gesien as die mees prominente swart politikus in die DA.
 
Na die aankondiging van die DA-leier Tony Leon dat hy van plan is om in Mei 2007 af te tree is Seremane gesien as 'n moontlike kandidaat om Leon op te volg. Op 26 Februarie 2007 kondig hy dan ook aan dat hy vir verkiesing as DA-leier sal staan. Alhoewel hy in die verkiesing deur Helen Zille verslaan is, is hy tot voorsitter van die DA herkies.

In 2008, na die bedanking van pres. Thabo Mbeki, is Seremane deur die DA vir die presidentspos benoem. Hy het 50 stemme in hierdie verkiesing ontvang, die eerste betwiste presidentsverkiesing in Suid-Afrika sedert 1994.

## Eksterne skakels 
* Parliament portfoilo vir Joe Seremane by parliament.gov.za
* Joe Seremane profiel op die DA webwerf
* *Last black man standing*  in die Mail & Guardian
Karlsruher SC

**Karlsruher SC** is 'n sokkerklub uit die stad Karlsruhe in die deelstaat Baden-Württemberg in Duitsland.

Die klub het op 6 Junie 1894 ontstaan as *KFC Phönix*, nadat ontevrede lede van die gimnastiekklub *Karlsruher Turngemeinde* weggebreek het. Die span was vroeg suksesvol toe dit in 1909 die Duitse kampioen geword het. In 1912 is daar met *KFC Alemannia* (gestig in 1897) saamgesmelt.

Na die hervorming van die Duitse sokkerstruktuur tydens die Derde Ryk, het die klub elke jaar, behalwe 1936, op die hoogste vlak in die Gauliga Baden-Württemberg meegeding. Op 16 Oktober 1952 het Phönix met *VfB Mühlburg* saamgesmelt, wat self 'n fusie was met *VfB Karlsruhe* sedert 1933. Die klub het hiermee ook sy huidige naam *Karlsruher Sport Club von 1894 Mühlburg-Phönix e.V.* aangeneem, wat meesal afgekort word na *Karlsruher SC*. In 1956 haal die span vir die eerste keer sedert 1909 die eindstryd om die nasionale titel, maar verloor teen BV Borussia Dortmund met 2-4.

In 1963 was die klub een van die oorspronklike deelnemers aan die Bundesliga.

'n Hoogtepunt in die klubgeskiedenis was toe die klub in 1994 in die tweede ronde van die UEFA-beker met 1-3 teen Valencia CF van Spanje verloor het, maar in die terugwedstryd met 7-0 gewen het! KSC het voortgegaan om ook PSV Eindhoven, Boavista FC Porto en Girondins de Bordeaux uit te skakel voordat hulle in die halfeindronde teen SV Austria Salzburg op die wegdoelreël uitgeskakel is.

## Erelys 
**Duitse sokkerkampioen**
: 1909
**DFB-Pokal**
: 1955, 1956

## Onlangse ligaposisionering 
## Eksterne skakels 
* Amptelike klubblad 
* Abseits Guide to German Soccer
Henry IV, Part 1

duimnael|Titelbladsy van die eerste kwarto uitgawe van *Henry IV, Part 1* (1598)

***The History of Henrie the Fourth, Part 1*** is 'n historiese toneelstuk deur William Shakespeare. Dit is die tweede van Shakespeare se vierdelige reeks wat die opvolgende koningskap van Richard II, Hendrik IV (twee toneelstukke), en Hendrik V behandel. *Henry IV, Part 1* beskryf 'n deel van geskiedenis wat begin met die Slag van Humbleton Hill en die geveg tussen Sir Henry (Hotspur) Percy en Archibald Douglas, die vierde Graaf van Douglas, in 1402 en eindig met die nederlaag van die rebelle by Shrewsbury in mid-1403. Dit was waarskynlik vir die eerste keer in 1597 opgevoer. Die toneelstuk is van die begin af uiters gewild by die publiek sowel as die kritici.

## Verwysings
Sint Joris en die draak

thumb|180px|Sint Joris en die draak.

Die verhaal van **sint Joris en die draak** het 'n Bisantynse oorsprong en is ná die Kruistogte hervertel. Die storie het aanvanklik in die bronne van die 11de en 12de eeu in Cappadocia afgespeel, maar is na Libya verskuif in die 13de-eeuse *Legenda aurea*.

In die volledige verhaal het die draak 'n nes gemaak by 'n stroom wat water voorsien aan die stad Sirene in Libië. Die inwoners moes van tyd tot tyd die draak weglok om water te kry. Daarvoor het die stadsvaders elke dag 'n menslike offerande aan die draak gemaak. Hulle het hul slagoffer gekies deur lootjies te trek.

Op 'n dag het hulle die prinses gekies. Skielik verskyn sint Joris (omstreeks 275/281 tot 23 April 303), verslaan die draak en verlos die inwoners van hulle smart. Uit dankbaarheid bekeer al die inwoners hulle tot die Christendom. 

## Verwysings
Oesjanka

duimnael|250px|’n Russiese oesjanka.

**Oesjanka** (Russies: уша́нка; ook ша́пка-уша́нка, *sjapka-oesjanka*, IFA: /ˈʂapkə ʊˈʂankə/) is ’n Russiese pelshoed met oorflappe wat aanmekaargebind kan word oor die kroon van die hoed, of onder die draer se ken om die ore en onderste deel van die gesig teen die koue te beskerm.
 
Oesjankas word gewoonlik van konynpels gemaak en soms ook van meer gesogte pels soos dié van vosse en wolwe. Dié van nagemaakte pels word deesdae in groot maat vervaardig en aan toeriste verkoop. Die term *oesjanka* kom van die Russiese woord *oesji* (у́ши, "ore"), en *sjapka-oesjanka* beteken dus letterlik "hoed met oorflappe". Daar word bespiegel dat die Russe die ontwerp van die hoed van die Mongoolse leër gekry het, aangesien die Mongole ’n soortgelyke hoed gedra het. Die oesjanka bly egter ’n stereotipe van die Russiese kultuur.

## Eksterne skakels
Waals

: *Hierdie artikel handel oor die taal. Vir die etniese groep, sien Wale.*

**Waals** is 'n Romaanse taal wat deel is van die ''Langues d'oil''-taalfamilie en daarom is dit naby verwant aan Frans en die streekstale Lorreins, Pikardies en Champenois. Waals is nog in 'n mate die omgangstaal van Wallonië en die aangrensende Frankryk (Givet en omgewing). Waals het Keltiese en Germaanse invloede.

## Eksterne skakels
Chris Barnard

**Chris Barnard** verwys na:

* Christiaan Barnard (1922 - 2001), Suid-Afrikaanse hartsjirurg.
* Chris Barnard (skrywer) (1939 - 2015), Suid-Afrikaanse skrywer en digter.
* Chris Barnard (sokkerspeler) (1947 -), 'n Walliese professionele sokkerspeler in die 1960's en 1970’s.
Schutzstaffel

duimnael|Vlag van die SS
duimnael|Kenteken van die SS

Die ***Schutzstaffel*** (Duits: [ˈʃʊtsˌʃtafəl] , letterlik: "Beskermingseskader"), afgekort 16px|'SS' (Rune) of **SS** (Latyn), was 'n groot sekuriteits- en militêre organisasie van die Nasionaal-Sosialistiese Duitse Arbeidersparty (NSDAP) in Duitsland.

Die SS is in die 1920's as 'n persoonlike bewakingseenheid vir Nazi-leier Adolf Hitler gestig. Onder die leiding van Heinrich Himmler tussen 1929 en 1945 het die SS gegroei van 'n klein paramilitêre eenheid tot een van die magtigste organisasies in Nazi-Duitsland. Die Nazi's het die SS as 'n elite eenheid beskou en alle SS-personeel is gekies op die beginsels van rassuiwerheid en onvoorwaardelike lojaliteit aan die NSDAP.

In kontras met die swart uniform *Allgemeine-SS*, die politieke afdeling van die SS, het die militêre afdeling, die *Waffen-SS* tot 'n tweede Duitse leër gegroei binne-in die *Wehrmacht* en in tandem geopereer met die gewone Duitse leër die *Heer*.  Die Waffen-SS was bekend vir hul veglus, maar ook berug vir hul brutaliteit teen burgers en krygsgevangenes. Die Waffen-SS eenhede het gehelp om die versetting deur die Poolse Jode in die opstand in die Warskou-ghetto stop te sit en het ook 'n aantal Amerikaanse krygsgevanges uitgemoor naby die Belgiese dorp Malmedy tydens die Ardenne-offensief in 1944.

Die SS was uitgesonder van die Duitse weermag, die NSDAP en die Duitse staatsoffisiere, deur hulle eie SS-rangstelsel, die SS-eenheidsembleem en die SS-uniforms.

Namate die Nazi-party die politieke bewind in Duitsland verower het, was belangrike regeringsfunksies soos wettoepassing (bv. die polisie) deur die SS geabsorbeer, terwyl vele SS-organisasies die *de facto* regeringsinstansies geword het. Om die politieke mag van die NSDAP te behou, was die SS die gesag gegee om die *Sicherheitsdienst* (SD), die sekuriteits- en intelligensiedienste, en die *Geheime Staatspolizei* (*Gestapo*), die geheime polisie, te beheer, wat die SS in effek immuun teen die regstelsel gemaak het.

Heinrich Himmler, die leier van die SS, was een van die hoofargitekte van die Finale Oplossing. Die SS *Einsatzgruppen* (mobiele moor-eenhede) het burgers vermoor - meestal Jode - in die lande wat deur Duitsland tydens die Tweede Wêreldoorlog beset was. Die SS was verantwoordelik vir die stigting en behartiging van die konsentrasiekampe en verdelgingskampe, waar miljoene gevangenes gesterf het te danke aan onmenslike behandeling, oorwerking, ondervoeding, sistematiese massa-vergassing, of Nazi mediese eksperimente. Na die oorlog het die regters van die Neurenberg-verhore verklaar dat die SS 'n kriminele organisasie was wat verantwoordelik was vir die implementering van volksmoord en die pleging van oorlogsmisdade en misdade teen die mensdom.

## Bronne
* 
* 
* 
* 
*
Kickers Offenbach

[duimnael|regs|Stadion am Bieberer Berg, [Offenbach am Main|Offenbach]]
**Kickers Offenbach** is 'n sokkerklub uit die stad Offenbach am Main in Duitsland.

Die klub het die halfeindstryd van die nasionale kampioenskap tydens die Tweede Wêreldoorlog in 1942 bereik, maar is deur die uiteindelike kampioen FC Schalke 04 verslaan. Ook in 1949 word die halfeindronde bereik en in 1950 en 1959 die eindstryd, waar daar egter onderskeidelik teen VfB Stuttgart (met 1-2) en Eintracht Frankfurt (met 3-5) verloor word. Offenbach haal die Bundesliga uiteindelik in 1968. Die grootste prestasie in die klub se geskiedenis is die verowering van die Duitse beker in 1970. Die klub het in die 1983/84-seisoen sy laaste verskyning in die Bundesliga gemaak.

## Erelys 
**DFB-Pokal**
: 1970

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
Jürgen Stroop

**Jürgen Stroop** (gebore **Josef Stroop**, 26 September 1895 in Detmold – 6 Maart 1952 in Warskou) was 'n *SS-Gruppenführer und Generalleutnant der Waffen-SS und Polizei* ("SS-Groepsleier en Generaalluitenenant van die Wapen-SS en Polisie"), wat as die SS- en polisieleier van die Pole-Warskouarea gedien het tydens die Warskou-ghetto-opstand in 1943.
Troilus and Cressida

duimnael|regs|260px|Die titelbladsy van een van die twee 1609 kwarto uitgawes van *Troilus and Cressida*
***Troilus and Cressida***, of ***The Famous Historie of Troylus and Cresseid*** is 'n toneelstuk deur William Shakespeare wat uit ongeveer 1602 dateer (kort na die voltooïng van Hamlet). Dit is in twee verksillende weergawes in kwarto formaat uitgegee, beide in 1609. Dit is nie bekend of die toneelstuk ooit in die tyd opgevoer is nie, aangesien die twee uitgawes mekaar teenspreek: die een verkondig op die titelbladsy dat die toneelstuk onlangs op die verhoog opgevoer was, terwyl die ander een in sy voorwoord beweer dat dit 'n nuwe toneelstuk is wat nog nooit opgevoer was nie.

Die toneelstuk word deur baie mense as ongewoon beskou. Die kwarto weergawe bestempel dit as 'n historiese toneelstuk, terwyl die Eerste folio dit saam met die tragedies kategoriseer. Die verwarring word vererger deur die feit dat die toneelstuk se bladsye, in die oorspronklike binding van die Eerste folio, nie genommer is nie en die titel heel duidelik by die inhoudsbladsy ingedruk is. Na aanleiding van hierdie bewyse glo akademici dat die toneelstuk 'n baie laat toevoeging tot die Eerste folio was en dus bygevoeg was waar daar ook al nog spasie was. Die toneelstuk is nie 'n tipiese tragedie nie, aangesien die hoofkarakter nie sterf nie, maar dit eindig nietemin op 'n sombere noot. Die styl van die stuk spring die heeltyd rond tussen vulgêre humor en tragiese droefgeestigheid en dit is somtyds moeilik om te verstaan hoe die gehoor veronderstel is om op die karakters so doen en late te reageer.
Titus Andronicus

**Titus Andronicus**, of **The Most Lamentable Romaine Tragedie of Titus Andronicus** is 'n vroeë tragedie in vyf bedrywe van William Shakespeare. Die toneelstuk is in die periode tussen 1589 en 1594 geskrywe, en die eerste gedrukte uitgawe het in 1594 verskyn.

## Die historiese agtergrond en inhoud 
duimnael|regs|200px|Die titelbladsy van Titus Andronicus in die eerste kwarto-uitgawe van die jaar 1594
Die tipiese tragedie van die Elisabethaanse tydperk het gewoonlik historiese stof hanteer. *Titus Andronicus* speel hom af in die 4de eeuse Rome, maar sy verhaal en karakters is fiktief. Shakespeare is moontlik deur Seneca se antieke tragedies geïnspireer om hierdie toneelstuk te skryf; die Romeinse tragedies is gewoonlik in die pouses van gladiatore-wedstryde opgevoer en was dus gemik op bloeddorstige gehore.

Aangesien die stof van *Titus Andronicus* ook in die 18de eeuse versies van 'n ballade en 'n populêre boek voorkom, wat moontlik op vroeëre originele teruggaan, is dit nie duidelik of Shakespeare die sentrale motief self geskep het nie. Maar selfs al het Shakespeare die motief uit 'n vroeër werk oorgeneem, was hy tog die skepper van die toneelstuk. Terwyl die mees dramatiese elemente van *Titus Andronicus* ooreenkomste met Senecaanse toneelstukke toon, verwys die gees en styl waarin Shakespeare die stuk geskryf het na een van die gewildste werke van die klassieke antieke letterkunde, Ovidius Naso se *Metamorfose* en die verkragting van Philomela.

Wraak en weerwraak is die hoofmotiewe in *Titus Andronicus*. Tamora, koningin van die Gote, is deur die Romeinse generaal Titus Andronicus gevange geneem en wil nou wraak op hom neem vir die rituele moord op haar seun Alarbus. Toe haar ander seuns, Chiron en Demetrius, Titus se dogter Lavinia verkrag en vermink, het sy haar doel bereik.

Vergelding is nou ook hoog op Titus se agenda. Saturninus, die Romeinse keiser met wie Tamora getrou het, word deur haar Swart minnaar, die slaaf Aaron, belieg en glo dat die lewens van sy seuns gespaar sou word indien hy sy eie hand laat afsny. 

Titus is al tot op die rand van waansin gepynig, maar hy slaag nogtans daarin om met sy broer Marcus en sy oorlewende seun Lucius spektakulêre wraak op Tamora en Saturninus te neem. Hy sny eers die kele van Tamora se seuns af, kook hulle vleis in 'n pastei, wat aan Tamora voorgesit word, vermoor sy dogter Lavinia sodat sy nie skande en skaamte moet dra nie en steek Tamora dood.

Die handeling versnel nou dramaties. Titus word deur Saturninus vermoor, en Lucius maak Saturninus dood. Lucius word die nuwe Romeinse keiser, begrawe saam met Marcus die dooies en straf Aaron.

Alhoewel die moorde en geweldpleging in *Titus Andronicus* vir moderne gehore 'n bietjie belaglik lyk (die stuk is al in die Victoriaanse tydperk nouliks opgevoer), slaag Shakespeare op 'n meesterlike manier daarin om uitdrukking te verleen aan leed en geweld wat hand uit ruk. Die geweldpleging en brutaliteit in *Titus Andronicus* kontrasteer met sy kunsvolle ryme.

## Verwysings 
Wells, Stanley en Taylor, Gary (uitgewers): *The Complete Oxford Shakespeare*. Boekdeel III: *Tragedies*. Oxford: Oxford University Press 1987
Chinese silwerpanda

Die **Chinese silwerpanda** is 'n reeks silwermunte wat deur die Chinese regering geproduseer word. Die ontwerp op die muntkant van die muntstuk word jaarliks verander. Dit kom in verskeie groottes voor, maar die 1 ons is die gewildste by versamelaars en het 'n waarde van 10 yaun. Die reeks was vir die eerste keer in 1984 uitgereik.

## Kopkant 
Die kopkant bevat 'n tekening van die Tempel van die Hemele.

## Muntkant 
Elke jaar word 'n nuwe ontwerp op die muntkant gedruk. Die jare 2001 en 2002 was 'n uitsondering en dieselfde ontwerp is vir beide jare gebruik.
Silwermunte

**Silwermunte** is een van die oudste vorme van geld.

## Galery 

Beeld:American Silver Eagle, obverse, 2004.png|**Amerikaanse silwerarend**

## Sien ook 
*Amerikaanse silwerarend (sedert 1986)
*Kanadese silwerblaar (sedert 1988)
*Australiese silwerkookaburra (sedert 1990)
*Australiese silwerkangaroo (sedert 1993)
*Britse silwerbritannia (sedert 1998)
*Chinese silwerpanda (sedert 1983)
*Mexikaanse silwerlibertad (sedert 1982)
Valère Vautmans

**Valère Vautmans** (Wellen, 3 September 1943 - Sint-Truiden, 17 Maart 2007) was 'n Vlaamse liberale politikus. Hy was 'n lid van die politieke party VLD.

Vautmans was vir jare die kabinetshoof van verskeie ministers van liberale huise. In 1991 het hy self tot die politiek toegetree en van 1991 tot 1995 dien hy in die Kamer van Verteenwoordigers vir die PVV (Partij voor Vrijheid en Vooruitgang). Van 1995 tot 1999 was hy senator vir die VLD (Vlaamse Liberalen en Democraten) in die senaat.  Daar was hy die voorsitter van die kommissie vir buitelandse aangeleenthede.

In 1994 is hy tot die stadsraad van Sint-Truiden verkies waar hy die bestuurder geword het. In 2000 het hy afgetree en is hy benoem tot die administrateur-generaal van die Coördinatie Waterwegen Vlaanderen.  Verder was hy regeringskommissaris by VITO, 'n onafhanklike ondersoekorganisasie gemoeid met energie, leefruimte en materiale. Hy is ook benoem tot die voorsitter van die NV Waterwegen en Zeekanaal.

Valère Vautmans is op die ouderdom van 63 oorlede na 'n siekbed.
MSV Duisburg

duimnael|Ou Logo van die MSV Duisburg
[duimnael|regs| Die MSV-Arena, [Duisburg, gedurende 'n Amerikaanse voetbalwedstryd]]

**MSV Duisburg** is 'n sportklub uit Duisburg in die deelstaat Noord-Rynland-Wesfale in Duitsland, veral bekend vir sy sokkerafdeling. Behalwe sokker het die klub afdelings vir handbal, hokkie, atletiek, vlugbal, judo en gimnastiek. *Meiderich* is 'n stadsdeel van Duisburg wat tot 1905 'n onafhanklike stad was.

Die klub is op 17 September 1902 gestig as *Meidericher Spielverein von 1902 e.V.* In 1905 het *SC Viktoria Meiderich* by die klub aangesluit.

Die klub het in 1929 en 1931 die uitspeelwedstryde om die Duitse kampioenskapstitel gehaal, maar hierna het die klub gesukkel en kon dit nie die Gauliga haal tydens die Derde Ryk nie. Die hoogste vlak is eers weer in 1951 gehaal toe daar na die Oberliga Wes gepromoveer is. Die Zebras was een van die klubs wat aan die eerste Bundesligaseisoen in 1963 deelgeneem het. In hierdie eerste seisoen het die klub tweede geëindig, sy hoogste posisie tot nou toe. Die naam is aan die einde van die 1965/66-seisoen verander na die huidige *MSV Duisburg*. Die klub het ook al drie keer die eindstryd van die DFB-Pokal gehaal (1966, 1975 en 1998), maar elke slag verloor. Duisburg hou die rekord vir die grootste Bundesliga weg-oorwinning nog ooit toe Tasmania 1900 Berlyn in 1966 met 0-9 in Berlyn afgeslag is.

Die klub speel sy tuiswedstryde in die *MSV-Arena*, wat gebou is op die terrein van die gesloopte *Wedaustadion*, sedert 1926 die Zebras se tuisveld.

## Sokkerspelers 
* 20px|border|Duitsland Tom Starke

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
Champenois

**Champenois** is 'n Romaanse taal, wat deel is van die Langues d'oil en daarom naby verwant is aan Frans en die streekstale Lorreins, Pikardies en Wallonies. Champenois is die omgangstaal van die historiese Franse provinsie Champagne en vir 'n klein stuk van Wallonië, naamlik in suidelijk Namen, in die gemeente Vresse-sur-Semois.

## Letterkunde 
Die taal van die middeleeuse Franse digter en *trouvère* Chrétien de Troyes word gekenmerk deur Champenois trekke, maar die vroegste literatuur wat behou gebly het en doelbewus in Champenois geskryf is dateer uit die einde van die 16de eeu. *Le Bontemps de Carnaval de Chaumont* is in 1660 opgedateer en heruitgegee - die taal wat daarin gebruik word kontrasteer die Frans wat deur die koning se boodskappers gebruik word met die Champenois van die plaaslike inwoners. 'n Kenmerk van 18de eeuse Champenois letterkunde is die *noëls* (Kersliedere) wat kontemporêre en plaaslike verwysings in gewiede tekste verweef het.
Fons de Haas

**Fons de Haas** (Amsterdam, 1926  - Brussel, 15 Maart 2007) was 'n Nederlandse joernalis.

Hy het alhaas heeltemal gewerk in Vlaandere. Eers bij uitgewery Dupuis (tydskrife Humo en Mimosa), later bij die Belgiese radio BRT en bij die tydskrif Knack. Hy het hoofsaaklik oor klassieke musiek geskryf.

Fons de Haas is op die ouderdom van 81 oorlede.

## Publikasies 
In die Nederlandse taal:
* *Mozart in België. Een wonderkind op reis door de Zuidelijke Nederlanden 1763-1766*, saam met Irène Smets, 1990
* *Verliefd op Bach*, 1999
* *Mozart, mijn vriend: flarden uit een boeiend leven*, 2006
Sint-Truiden

**Sint-Truiden** (Limburgs: *Sintruin* of *Sintreen*, Frans: *Saint-Trond*) is 'n Belgiese stad en munisipaliteit in die suidweste van die Vlaamse provinsie Limburg, aan die grens met die provinsie Vlaams-Brabant. Die munisipale gebied het 'n oppervlakte van 107&nbsp;km² en sowat 39&nbsp;000 inwoners (2011).

Sint-Truiden is die munisipaliteit met die grootste oppervlakte van Limburg. Die plek is in 693 deur die Heilige Trudo gestig. Hy het in Sint-Truiden 'n abdy gestig, wat nog steeds bestaan.

## Plekke 
Plekke in die munisipale gebied van Sint-Truiden:Aalst, Bevingen, Brustem, Duras, Engelmanshoven, Gelinden, Gorsem, Groot-Gelmen, Halmaal, Kerkom-bij-Sint-Truiden, Kortenbos, Melveren, Ordingen, Runkelen, Sint-Truiden (stad), Velm, Wilderen en Zepperen.

## Eksterne skakels 
*  Die amptelike webwerf van die munisipaliteit
Antwerpen (dubbelsinnig)

**Antwerpen** kan wees:

*Antwerpen (distrik), distrik van die stad Antwerpen
*Antwerpen (provinsie), Belgiese provinsie in Vlaandere
*Antwerpen (stad), hoofstad van en munisipaliteit in die provinsie Antwerpen
*Arrondissement Antwerpen, arrondissement van die provinsie Antwerpen
*Bisdom Antwerpen, Belgies bisdom
Hirosjima

Die Japannese stad **Hirosjima** (広島市, Hirosjima-shi) is die hoofstad van die Hiroshima-prefektuur en sedert die herbou van die stad na die Tweede Wêreldoorlog die grootste stad in die Tsjoegokoestreek van Wes-Honsjoe, die grootste eiland van Japan. Die stad is geleë by 34°23′07″N, 132°27′19″O (die stadshuis). Hirosjima is daarvoor bekend dat dit die eerste stad in die geskiedenis is wat die teiken van kernwapenoorlog was in die Tweede Wêreldoorlog. Hierdie gebeurtenis het plaasgevind op 6 Augustus 1945 om 8:15&nbsp;v.m., in die Stille Oseaan-oorlogstoneel, toe die Verenigde State se lugmag, die (USAAF) 'n atoombom genaamd "Little Boy" op die stad laat val het. Die grootste deel van Hirosjima  is verwoes en teen die einde van die jaar is daar 166 000 mense dood weens die ontploffing en die daaropvolgende newe-effekte. Die  Hirosjima-vredesgedenkteken (ook bekend as die Atoombomkoepel en die Giru-koepel), die enigste oorblywende struktuur in die gebied van die ontploffing, is 'n Unesco-wêrelderfenisgebied wat as 'n herinnering aan die atoombomaanval dien.

## Geskiedenis 
Hirosjima is in 1589 as 'n kasteeldorpie op die Ōtarivierdelta gestig. Na die Meiji-restourasie in 1868 het dit vinnig verander in 'n belangrike stedelike sentrum en nywerheidspilpunt. In 1889 het Hirosjima amptelik munisipale status verkry en teen 1980 'n bevolking van 500&nbsp;000 oorskry. Die stad was ook die middelpunt van militêre aktiwiteite gedurende die Imperiale era en het 'n beduidende rol in die Eerste Chinees-Japannese Oorlog, die Russies-Japannese Oorlog en die twee wêreldoorloë gespeel. Die stad se huidige burgemeester is Kazumi Matsui, wat in April 2011 ingehuldig is. Die bevolkingsyfer het in 2019 ongeveer 1,2 miljoen mense getel.

## Sien ook 
* Tsutomu Yamaguchi, die enigste persoon wat beide atoombomontploffings, Hirosjima en Nagasaki, oorleef het.

## Verwysings
Carl Gustav Wrangel

**Carl Gustav Wrangel** (23 Desember 1613 - 5 Julie 1676) was 'n Sweedse soldaat en Graaf van Salmi en Suistamo pogosta.
SC Rooiwit Essen

**SC Rooiwit Essen** is 'n sokkerklub uit die stad Essen in Duitsland. Die klub het in 1907 ontstaan as *SV Vogelheim* met die samesmelting van *SC Preußen* en *Deutsche Eiche*. Die huidige naam is in 1923 aangeneem.

RW Essen se beste jare was gedurende die vroeë vyftigs van die vorige eeu en wen in 1953 die Duitse beker en in 1955 die Duitse kampioenskap. Hierdeur het RW Essen die eerste Duitse span geword wat deelgeneem het aan die Europese beker I.

Deur finansiële probleme is die klub al drie keer 'n lisensie geweier (1984, 1991 en 1994) en dit het elke slag 'n verpligte relegasie tot gevolg gehad. In 1994 het die span die eindstryd van die Duitse beker gehaal, maar verloor teen SV Werder Bremen.

## Erelys 
**Duitse sokkerkampioen**
: 1955
**DFB-Pokal**
: 1953

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
Amerikaanse silwerarend

Die Amerikaanse silwerarend *American Silver Eagle* is die amptelike silwermuntstuk van die VSA. Dit is vir die eerste keer in 1986 geslaan in 'n 1 troy ons denominasie, wat 'n gesigswaarde van een dollar het en van .999 suiwer silwer gemaak is.

## Ontwerp 
Die kopkant se ontwerp is ontleen aan 'n tekening van Adolph Alexander Weinman en was aanvanklik aangewend vir die halfdollar. Die muntkant toon die VSA-embleem en is ontwerp deur John Mercanti.
Wouter Van Bellingen

**Wouter van Bellingen** (Antwerpen, 20 April 1972) is 'n Vlaamse politikus. Hy is lid van Vlaams-Progressieven, 'n links-liberalisme politieke party.

Hy is 'n kind van Rwandese ouers en het in België grootgeword by wit aanneemouers. Sedert Januarie 2007 is hy stadsraadslid  in die Vlaamse plek Sint-Niklaas en is daarmee die eerste swart persoon wat so 'n amp in Vlaandere beklee. 

Drie paartjies het geweier dat hy hulle in die eg sou verbind omdat hy 'n swart vel het. Daarvan is in België groot ophef gemaak. Op die internasionale dag teen rassisme van die Verenigde Nasies - 21 Maart 2007 - het hy daarom as registrateur 626 paartjies in die eg verbind.

Wouter Van Bellingen is getroud en het twee kinders. Hy is 'n lid van die Verenigde Protestantse Kerk in België.

## Eksterne skakels 
* Troues ontlok rasseskandaal , Volksblad, 28 Februarie 2007
Sint-Niklaas

**Sint-Niklaas** (Frans: *Saint-Nicolas*) is 'n Belgiese stad en munisipaliteit in die noordooste van die Vlaamse provinsie Oos-Vlaandere en het 'n oppervlakte van 84&nbsp;km² en 76&nbsp;000 inwoners (2018). Sint-Niklaas lê 17&nbsp;km van Dendermonde en ongeveer 20&nbsp;km van Antwerpen.

Die stad beskik oor 'n spoorwegstasie wat verbindings na Lokeren, Gent, Antwerpen, Dendermonde en Brussel bied.

## Geskiedenis 
Sint-Niklaas het in 1217 ontstaan. Die stad kry in 1804 stadstatus. 

Op die internasionale dag teen rassisme van die Verenigde Nasies - 21 Maart 2007 - het die Vlaamse swart politikus Wouter Van Bellingen 626 paartjies in die eg verbind.

## Plekke 
Plekke in die munisipale gebied van Sint-Niklaas is:
* Sint-Niklaas (stad)
* Belsele
* Sinaai
* Nieuwkerken-Waas
* Puivelde

## Susterstede 
*  Abingdon, Verenigde Koninkryk, sedert 1967
*  Colmar, Frankryk, sedert 1962
*  Gorinchem, Nederland, sedert 1968
*  Lucca, Italië, sedert 1962
*  Schongau, Duitsland, sedert 1962
*  Tábor, Tsjeggië, sedert 2003

## Eksterne skakels 
*  Die amptelike webwerf van die munisipaliteit
SC Freiburg

**SC Freiburg** is 'n Duitse sokkerklub uit die stad Freiburg in die deelstaat Baden-Württemberg. Die klub het in 1912 ontstaan deur die samesmelting van *SV 04 Freiburg* en *FC Union Freiburg*.

Die klub het die eerste keer in 1978 die 2. Bundesliga gehaal en in 1993 die Bundesliga.

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
Roomys

duimnael|regs|220px|Kersieroomys

**Roomys** is 'n bevrore nagereg, wat van water of vloeibare suiwelprodukte, soos melk en room, suiker en 'n verskeidenheid geursels, soos byvoorbeeld vrugte, vanielje en kakao, gemaak word. Roomys bevat soms ook eiergeel. Die mengsel word geklop of geroer, terwyl dit bevries word, om die vorming van yskristalle te verhoed en 'n romerige massa te verkry.

Alhoewel die term *roomys* soms gebruik word om na 'n verskeidenheid bevrore nageregte en snoeperye te verwys, is dit in die noue sin van die woord slegs van toepassing op produkte wat 'n hoë persentasie van melkvet bevat. Bevrore vla, jogurt, sorbet en ander soortgelyke produkte word dikwels ook roomys genoem. Die gebruik van die terme word in baie lande deur die owerhede beheer volgens die hoeveelheid van spesifieke bestanddele.

Roomys word in die algemeen as 'n bevrore produk verkoop of bedien. Dit word ook in geregte gebruik, waar die koue van die roomys met ander bestanddele kontrasteer, soos bv. in die geval van warm nageregte of selfs in "gebraaide" roomys.

## Eksterne skakels 
* 
*
Stowe, Vermont

**Stowe** is 'n dorp in die Lamoille-distrik van die Amerikaanse deelstaat Vermont (Nieu-Engeland) met 4&nbsp;339 inwoners volgens die sensus van die jaar 2000. Die eerste nedersetting het in 1794 ontstaan, en die dorp is in 1896 geïnkorporeer. Stowe is 'n gewilde toeristebestemming en een van die grootste ski-oorde in Nieu-Engeland.

## Geografie 
Stowe het volgens die Sensusburo van die Verenigde State 'n totale oppervlak van 188,4 vierkante kilometer (72,7 vierkante myl), waarvan 188,2 vierkante kilometer land en 0,2 vk km of 0,1 persent water. Ten opsigte van sy oppervlak is dit die grootste dorp in die deelstaat Vermont.

## Demografie 
Volgens die 2000-sensus was daar 1&nbsp;905 huishoudings en 1&nbsp;129 gesinne in die dorp. Die bevolkingsdigtheid was 23,1 inwoners per vierkante kilometer of 59,7 inwoners per vierkante myl. Van die bevolking was 97,51 persent Blankes, 0,28 persent Swartes, 0,37 persent Indiane, 0,44 persent Asiate, 0,23 persent van ander etniese afkoms, en 1,18 prsent van gemengde afkoms.

Die gemiddelde jaarlikse inkomste van 'n huishouding was VSA-$ 52&nbsp;378 en dié van 'n gesin VSA-$ 64&nbsp;700. Die gemiddelde jaarlikse inkomste van mans was VSA-$ 37&nbsp;788 teenoor vroue se VSA-$ 31&nbsp;689. Die per-capita-inkomste in Stowe was VSA-$ 35&nbsp;474. Sowat 3,7 persent van die gesinne en 6,8 persent van die totale bevolking was onder die broodlyn.

## Ekonomie 
Die plaaslike ekonomie steun oorwegend op toerisme. 'n Groot aantal *lodges*, winkels en restourante verskaf hulle dienste veral aan toeriste. Die skigebied van Stowe Bergoord is die belangrikste werkgewer tydens die winter.

Alhoewel Stowe vir sy skisportgeriewe bekend staan, is die somer nogtans die belangrikste toeristeseisoen in Stowe, wat meer inkomste oplewer as die ander drie seisoene.

Die plaaslike nywerhede, wat vroeër skoene vervaardig het, is intussen gesluit, nadat hulle bedrywighede na China verskuif is. Ander plaaslike produkte sluit kano's, elektroniese uitrusting, houtprodukte en esdoringsuiker in. Melkboerdery, veeteelt en handel met ou kunswerk is eweneens belangrike bronne van inkomste.

## Ontspanning 
### Skisport 
Mount Mansfield is Vermont se hoogste bergspits en 'n skigebied van wêreldgehalte. Die *Front Four*-skipaaie (National, Lift Line, Starr en Goat) behoort tot die uitdagendste en mees bekende skipaaie in die land, wat geskik is vir almal, van beginners tot die mees gevorderdes. Die laer geleë Spruce Peak-bergspits is geskik vir beginners en gevorderdes. Stowe Bergoord word dikwels "Die Ski-hoofstad van die Ooste" genoem. 
 
### Stowe Ontspanningspad 
Die Stowe Ontspanningspad, wat algemeen bekend staan as die Stowe Fietspad, is 'n ontspanningspad, wat oor 'n afstand van 5,3 myl loop en in 1989 teen 'n koste van VSA-$ 680&nbsp;000 voltooi is. Die Fietspad het verskeie toekennings ontvang.

## Eksterne skakels 
* Die amptelike webwerf van Stowe
* Die webwerf van Stowe Bergoord
* GoStowe.com - 'n Webwerf met inligting vir besoekers
* Stowe Reporter - die plaaslike nuusblad
* The Green Mountain Inn - 'n Historiese kroeg uit die jaar 1833
SC Paderborn 07

**SC Paderborn 07** is 'n sokkerklub uit Paderborn in Noordryn-Wesfale in Duitsland.

Die huidige SC Paderborn 07 het in 1985 ontstaan as *TuS Paderborn-Neuhaus* deur 'n samesmelting tussen *TuS Schloß Neuhaus* en *FC Paderborn*. Beide klubs was ook die produk van vroeëre samesmeltings. *TuS Schloß Neuhaus* het in die 1982/83-seisoen een seisoen in die 2. Bundesliga deurgebring. Die huidige naam is in 1997 aangeneem.

Die klub se tuisveld is die *Hermann-Lönsstadion*, wat nie aan die streng standaarde van die 2. Bundesliga voldoen nie. Die klub het dus 'n tydelike lisensie gekry en is besig met die konstruksie van 'n moderne stadion in Paderborn, die *Paragon Arena*, wat 'n kapasiteit van 15 300 sal hê. Die *Paragon Arena* was veronderstel om reeds in gebruik geneem te gewees het, maar bouwerk is vertraag as gevolg van regsoptrede deur die omliggende huiseienaars.

Die klub was betrokke by die berugte DFB-beker-wedstryd van 21 Augustus 2004 teen Hamburger SV wat verrassend 4-2 deur Paderborn gewen is. Dit het later bekend geraak dat die skeidsregter, Robert Hoyzer, deur 'n Kroasiese dobbelsindikaat omgekoop was om die uitslag te bekook. Gedurende die wedstryd is twee foutiewe strafskoppe en 'n twyfelagtige rooikaart uitgedeel.

## Onlangse ligaposisionering 
**TuS Paderborn-Neuhaus / SC Paderborn 07**

* 1985-86	(III)	Am.Oberliga Wesfale	2de
* 1986-87	(III)	Am.Oberliga Wesfale	6de
* 1987-88	(III)	Am.Oberliga Wesfale	8ste
* 1988-89	(III)	Am.Oberliga Wesfale	9de
* 1989-90	(III)	Am.Oberliga Wesfale	2de
* 1990-91	(III)	Am.Oberliga Wesfale	8ste
* 1991-92	(III)	Am.Oberliga Wesfale	5de
* 1992-93	(III)	Am.Oberliga Wesfale	5de
* 1993-94	(III)	Am.Oberliga Wesfale	1ste
* 1994-95	(III)	Regionalliga Wes/SW	9de	
* 1995-96	(III)	Regionalliga Wes/SW	5de
* 1996-97	(III)	Regionalliga Wes/SW	10de
* 1997-98	(III)	Regionalliga Wes/SW	9de
* 1998-99	(III)	Regionalliga Wes/SW	7de
* 1999-00	(III)	Regionalliga Wes/SW	13de
* 2000-01	(IV)	Oberliga Wesfale	1ste
* 2001-02	(III)	Regionalliga Noord	14de
* 2002-03	(III)	Regionalliga Noord	8ste
* 2003-04	(III)	Regionalliga Noord	3de
* 2004-05	(III)	Regionalliga Noord	2de
* 2005-06	(II)	2.Bundesliga		9de
* 2006-07	(II)	2.Bundesliga		11de
* 2007-08	(II)	2.Bundesliga		17de
* 2008-09	(III)	3.Liga			3de
* 2009-10	(II)	2.Bundesliga		5de
* 2010-11	(II)	2.Bundesliga		12de
* 2011-12	(II)	2.Bundesliga		5de
* 2012-13	(II)	2.Bundesliga		12de
* 2013-14	(II)	2.Bundesliga		2de
* 2014-15	(I)	1.Bundesliga		18de
* 2015-16	(II)	2.Bundesliga

## Eksterne skakels 
* Amptelike klubblad
* Abseits Guide to German Soccer

## Verwysings
Auregnais

**Auregnais** (Frans: ''L'auregnais*, Auregnais: *aoeur'gnais/auregnais'') is die dialek van die Normandiese Oïltaal wat te vore op die Kanaaleiland Alderney gepraat is.

Auregnais is vir ongeveer 'n duisend jaar op die eiland gepraat maar het in die 20ste eeu uitgesterf. Baie min van die taal het in geskrewe vorm behoue gebly. Dit was naby verwant aan die dialekte van die ander Kanaaleilande, Guernésiais, Jèrriais en Sercquiais sowel as die Normandiese dialekte wat op die vasteland in Frankryk gepraat word. 

Hoewel die taal nou uitgestorwe is bly daar spore behoue in baie plekname op die eiland, 'n paar woorde wat in die plaaslike Engels opgeneem is soos *vraic* (seewier-bemesting) en die uitspraak van plaaslike name en vanne soos Dupont en Simon wat uitgepreek word as // en // eerder as in die standaard Franse uitspraak van Parys.

Daar is verskeie redes vir die uitsterf van die dialek. Veral die invoer van werkers uit die Verenigde Koninkryk beur die Britse regering vir die abortiewe oprig van 'n hawe en fortifikasies sowel as die stasionering van 'n beduidende Britse garnisoen in die klein eiland bevolking het daartoe gelei dat Auregnais se status as kommunikasie medium verlore gegaan het. Reeds in 1880 het die Guernsey koerant *Le Bailliage* verslag gedoen dat kinders opgehou het om die taal ondermekaar te praat. Verder word die ontruiming van byna die hele inheemse eiland bevolking an die Verenigde Koninkryk tydens die Tweede Wêreldoorlog gesien as die finale nekslag. Die taal het ook gelei onder die instroming van Britse belastingvlugtelinge sowel as amptelike verwaarlosing.

Frans was 'n amptelike taal van die eiland tot 1966. Die Frans wat op die eiland gepraat is verskil effens van die Frans van Metropolitaanse Frankryk. Die gebruik van Standaard Frans het saam met  Auregnais afgeneem.

## Verwysings 
**The Language of Auregny* F. Le Maistre 1982

## Eksterne skakels 
* L'Aur'gnais
TuS Koblenz

**TuS Koblenz** is 'n sokkerklub uit die stad Koblenz in Duitsland en is in 1911 gestig as *FC Deutschland*.

*FC Deutschland* is in 1917 ontbind en in 1919 heropgerig as *FV 1911 Neuendorf*. In 1934 het die klub met *TV 1864 Neuendorf* saamgesmelt en het verder as *TuS Neuendorf* bekendgestaan. Die klub het verskeie jare in die Gauliga (streek Moselland) gespeel, destyds die Duitse eerste klas. In 1943 en 1944 het die span hulle Gauliga gewen en in die uitspeelwedstryde om die nasionale titel deelgeneem, maar is vroeg uitgeskakel. Soos die Tweede Wêreldoorlog gevorder het, het die skedule van die Gauliga Moselland progressief korter geword totdat dit heeltemal in duie gestort het en die 1944/45-seisoen gekanselleer is.

Na die Tweede Wêreldoorlog is die span opgehef en later weer opgerig as *SpVgg Neuendorf*. Twee jaar later verander die klub sy naam weer in *TuS*. In 1948 haal die span weer die nasionale uitspeelwedstryde om die Duitse titel deur derde in die Oberliga Suidwes te eindig. 1. FC Saarbrücken het tweede geëindig en moes eintlik deurgegaan het, maar Saarland was op daardie stadium deur Frankryk beset en het die Duitse spanne toegang tot nasionale kompetisies geweier. TuS het hierdie slag tot die halfeindstryd gevorder waar die span met 1-5 teen 1 FC Kaiserslautern verloor het.

Die klub het in 1982 sy naam verander na *TuS Koblenz* en speel in die 2006/07-seisoen vir die eerste keer in die 2. Bundesliga.

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
SV Wacker Burghausen

**SV Wacker Burghausen** is 'n Duitse sportklub uit die dorp Burghausen in Beiere met ongeveer 6 000 lede wat meer as 20 sportsoorte beoefen. Die klub is veral bekend vir sy sokkerspan, wat in die 2. Bundesliga meeding.

Die klub was vir jare relatief obskuur, maar het in die 2002/03-seisoen sy grootste prestasie behaal deur na die 2. Bundesliga te promoveer. Die klub se tuisveld, die *Wacker-Arena*, was vroeër bekend as die *Stadion an der Liebigstraße* en moes reeds verskeie kere vergroot word om te voldoen aan die lisensievereistes van die hoër ligas waarin die span die afgelope jare meeding.

Die *Wacker* in die span se naam verwys na 'n groot plaaslike chemiese maatskappy onder wie se beskerming die sportklub aanvanklik gestig is en wat steeds een van die hoofborge is.

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
SV Darmstadt 98

[duimnael|regs| Stadion am Böllenfaltor, [Darmstadt]]  
**SV Darmstadt 98** is 'n  sportklub uit die stad Darmstadt in Duitsland wat in 1898 gestig is as *FK Olympia 1898 Darmstadt*, veral bekend om sy sokkerafdeling. In 1919 het die klub met *Darmstädter SC 1905* saamgesmelt en die huidige naam aangeneem. 

Die klub se grootste prestasie is behaal toe hy die 2. Bundesliga-Suid in 1978 gewen en so vir die eerste keer na die Bundesliga gepromoveer het. Twee jaar later het die klub weer promosie gekry, maar daarna kon die klub nog nooit weer hierdie hoogtes bereik nie. 

## Onlangse ligaposisionering 
## Eksterne skakels 
* Amptelike klubblad
*Abseits Guide to German Soccer
SpVgg Unterhaching

**SpVgg Unterhaching** is 'n sokkerklub uit die dorp Unterhaching naby München in Beiere, Duitsland.

Die klub het ontstaan in 1925 met die afstigting van die sokkerafdeling van die gimnastiek- en sportklub *TSV Hachinger*. Ag jaar later is die klub ontbind deur die Nazi’s, maar die klub is heropgerig in 1945. Die volgende 35 jaar het die klub 'n relatief anonieme bestaan gevoer totdat die klub in 1980 van die Landesliga Suid-Beiere na die Amateur-Oberliga Beiere (derde klas) gepromoveer het.

In 1989 het die klub die eerste keer gepromoveer na die 2. Bundesliga. In die 1998/99-seisoen het die klub die sokkerwêreld geskud deur tweede te eindig in die 2. Bundesliga en hiermee promosie te kry na die Bundesliga.

In sy eerste seisoen in die Duitse topklas oortref die klub alle verwagtinge deur 10de te eindig. Verder het die klub ook 'n deurslaggewende rol gespeel in die stryd om die Duitse kampioenskap:

Bayer Leverkusen was in 'n sterk posisie om sy eerste titel te wen en moes op die laaste speeldag slegs 'n gelykopuitslag teen Unterhaching behaal om bo-aan die punteleer te eindig. Unterhaching het egter met 2-0 gewen en FC Beiere München, wat teen SV Werder Bremen gespeel en gewen het, eindig gevolglik bo-aan die leer en word dus die Duitse kampioen!

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
VfR Aalen

**VfR Aalen** is 'n Duitse sportklub uit Aalen in die deelstaat Baden-Württemberg, veral bekend vir sy sokkerafdeling. Behalwe sokker, het die klub ook afdelings vir tafeltennis, trompoppies en gimnastiek.

Die klub is in 1921 gestig as *Verein für Rasenspiele Aalen* en het tussen 1939 en 1945 die Gauliga Württemberg gehaal, destyds die hoogste vlak. Die span se tuisveld is sedert 1949 die *VfR-Stadion im Rohrwang*, wat op 1 September 1988 herdoop is na die *Waldstadion Aalen*. Die stadion is in die 2002/2003-seisoen opgegradeer (om aan die lisensiestandaarde van die 2. Bundesliga te voldoen in geval van 'n moontlike promosie) en het reeds wedstryde aangebied vir die Europese Kampioenskap vir vrouesokker.

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
Osoonlaag

In die stratosfeer van die atmosfeer word die **osoonlaag** aangetref. Die osoonlaag is veronderstel om reg oor die wêreld dieselfde digtheid te hê, maar weens besoedeling en ander faktore, het daar 'n gat in die osoonlaag ontstaan. Dit is 'n wêreldwye probleem.

Wêreldwyd is die klimaat besig om te verander. Die poolys smelt, wat 'n styging in die seevlak veroorsaak. Boere se oeste word vernietig weens te veel reën. Dit lei tot 'n afname in voedselproduksie, wat lei tot 'n vermindering in bevolkingsgroei. Toerisme lei ook onder die "gat". Die afname in reënval beïnvloed watervalle, damme en riviere. Dit lei tot 'n afname in toeriste wat sulke gebiede besoek. Dié aspek benadeel ook die ekonomie van die land.

## Impak op mense en diere 
Die mens het 'n groter kans om velkanker op te doen as gevolg van die hoeveelheid UV-strale wat die aarde bereik. 'n Afname in fitoplankton lei tot 'n afname in seelewe. Vis-etende diere se voedsel word daarmee uit hulle bekke geneem.

## Moontlike oplossings 
Produksie van chloorfluoorkoolstowwe is reeds in 1997 verbied. Ongelukkig neem hierdie gasse 100 jaar om te verdwyn. Die gasse sal dus vir dekades nog die osoonlaag vernietig.

Petroleum word meer "atmosfeervriendelik" gemaak, asook vele ander, soos aerosol-reukweerders.

Vordering van oplossings:

# Chloorfluoorkoolstowwe is reeds verban
# Osoonvriendelike produkte is reeds beskikbaar
# Petroleum is meer osoonvriendelik
Wellen

**Wellen** (Limburgs: *Wille*) is 'n Belgiese dorp en munisipaliteit in die suidweste van die Vlaamse provinsie Limburg en het 'n oppervlakte van 27&nbsp;km² en sowat 7&nbsp;000 inwoners (2011).

## Plekke 
Plekke in die munsipale gebied van Wellen:
Berlingen, Herten, Ulbeek en Wellen (dorp).

## Geboortes 
* Valère Vautmans (1943–2007), politikus

## Eksterne skakels 
*  Die amptelike webwerf van die munisipaliteit
Barberton

: *Hierdie artikel handel oor die dorp in Suid-Afrika. Vir ander gebruike, sien Barberton (dubbelsinnig).*

**Barberton** is een van Suid-Afrika se oudste dorpe, geleë in die suidooste van die provinsie Mpumalanga.

## Geskiedenis 
[duimnael|links|[Nasa-Satellietbeeld van Barberton]]
duimnael|links|Die Ou Aandelebeurs in Barberton
Die dorp het sy ontstaan te danke aan die ontdekking van goud in die jaar 1882 by Kaapsehoop op die heuwels. Hierdie vonds was nie lonend nie. In Junie 1883 het Auguste Robert (wat later die bynaam French Bob gekry het) die Pioneerrif ontdek. In Junie 1883 het Graham Barber die rif by Rimer's Creek ontdek. Die Shebarif  is in  Mei 1885 deur Edwin Bray gevind. Hierdie rif was die rykste van almal. Suid-Afrika se goudbedryf  het met die genoemde reeks ontdekkings begin. In die loop van 1886 is tot 4&nbsp;000 aktiewe kleims in Barberton afgepen. Die goud het uitgewerk geraak en baie van die myne het gesluit. Die meeste delwers het na die Witwatersrand agter die goud  aan getrek.

Suid-Afrika se eerste aandelebeurs is op 13 April 1887 in Barberton gestig. Die dorp het ook sy naam verleen aan die Barbertonse madeliefie (daisy), met botaniese naam *Gerbera jamesonii* . Die Gerbera is met groot sukses deur kwekers veredel .

## Distrik 
Die distrik is 5 400&nbsp;km2 groot. Goud speel nie meer so 'n belangrike rol nie. Die volgende gewasse is van belang: katoen, sitrus, subtropiese vrugte, tabak, koffie, rys, pekanneute en groente. Daar is ook groot bloekom-, denne- en sisalplantasies in die distrik.

Van die aarde se oudste rots word in die Makhonjwaberge in die Barberton-omgewing gevind. Die rots dateer van ongeveer 3&nbsp;500&nbsp;miljoen jaar gelede.

## Skole 
* Hoërskool Barberton
* Laerskool Barberton

## Sien ook 
* Barberton (kiesafdeling)
* Gereformeerde kerk Barberton
* Lys van dorpe in Suid-Afrika
* NG gemeente Barberton
* Bon Accord-nikkelafsetting

## Verwysings 
## Bron 
* Op Pad in Suid-Afrika. B.P.J. Erasmus. 1995. 

## Eksterne skakels 
;Wiki-webtuistes
----

;Fotograwe en die Barberton-goudstormloop
----
* *Where there was gold there were photographers - Barberton Goldrush*
Rooiwit Ahlen

**Rooiwit Ahlen** is 'n Duitse sokkerklub in Ahlen in Noord-Rynland-Wesfale.

## Geskiedenis 
In 1917 is die *Freie Sportclub Union (FSCU) Ahlen* gestig, maar die klub word deur die regime van die Derde Ryk in 1933 ontbind omdat driekwart van die spelers buitelanders was. *TuS Germania Ahlen* word in sy plek opgerig, wat later saamsmelt met *Wacker Ahlen*. Nadat die Geallieerdes die klub na die Tweede Wêreldoorlog ontbind het, word *TuS Ahlen* in 1948 in die lewe geroep.

Teen 1992 het die klub erge finansiële probleme ontwikkel nadat die klub in die 1991-seisoen so laag as die Kreisliga (agste vlak) moes meeding. Die klub word egter gered toe *Helmut Spikker*, 'n sakeman met 'n sakeryk in die kosmetiekbedryf, wat in sy jeug 'n lid van die klub was, die hoofborg word en as klubpresident verkies word.

Met die nuwe finansiële spierkrag het Ahlen sterk herstel en teen 1996 promoveer die klub na die Regionalliga Wes/Suidwes. In dieselfde jaar smelt die klub met *Blau-Weiß Ahlen* saam en word herdoop na *LR Ahlen (Leichtathletik Rasensport Ahlen e.V.)*. *LR* is ook die naam van die besigheid van Helmut Spikker. In 2000 eindig die klub 2de in die Regionalliga en speel 'n eindronde-uitspeelwedstryd teen 1. FC Union Berlyn uit die 2. Bundesliga. Ahlen seëvier met 2-1 en promoveer. Nadat die klub in die 2005/06-seisoen weer gerelegeer is, is die verhouding met Helmut Spikker beëindig. Die naam van die klub is na Rooiwit Ahlen verander en die klub speel in die 2006/07-seisoen in die Regionalliga Noord.

Die klub speel in die *Wersestadion*, wat in 1999 opgerig is om aan die hoër ligas se lisensiestandaarde te voldoen. Ahlen se tuisveld was vroeër die *Glückaufkampfbahn* in Ahlen.

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer